ปล้น(ใจ)ลูกค้า
โดย...แบงก์กลิ้ง
14 เม.ย. 2558

โดย...แบงก์กลิ้ง
ช่วงเทศกาลสงกรานต์นี้ “คุณต่อ” วรภัค ธันยาวงษ์ กรรมการผู้จัดการ ธนาคารกรุงไทย โพสต์ข้อความและรูปภาพในไลน์ว่า
KTB has robbed one customer’s
เรื่องมันมีอยู่ว่า มีลูกค้าคนหนึ่งของธนาคารได้โพสต์ข้อความในโซเชียลมีเดียว่า โดนเจ้าหน้าที่ธนาคารปล้น พร้อมกับเล่าเรื่องว่า
ลูกค้าท่านนี้มีภารกิจจะต้องนำเช็คคืนภาษีไปขึ้นเงินที่ธนาคารกรุงไทย สาขาวงศ์สว่าง เข้าไปในสาขาของธนาคารเจอพนักงานเป็นเด็กสาวสวยหน้าตาดี คาดว่าจะเป็นเจ้าหน้าที่ธนาคาร เธอเดินเข้ามาหาถามว่า
“ให้หนูช่วยนะคะ ...มาทำอะไรคะ?”
เธอไม่ได้สวมชุดฟอร์มของธนาคาร คงจะมาทดลองงาน ลูกค้าจึงแจ้งว่านำเช็คมาขึ้นเงิน พนักงานสาวก็บอกว่า “หนูช่วยนะคะ เดี๋ยวหนูเขียนใบนำฝากให้ ขอหนังสือธนาคารด้วยนะคะ” แล้วพนักงานก็เอาเอกสารไปเขียนให้จนเรียบร้อย เธอก็กดบัตรคิวให้
ลูกค้ารายนี้ใช้บริการจนเสร็จก็ประทับใจ จึงได้ขอพบผู้จัดการสาขาและชื่นชมว่า พนักงานสาวน้อยคนนี้น่ารักมาก หากเป็นคนชรา ผู้พิการ หรือคนที่ไม่ค่อยรู้เรื่องได้รับบริการดูแลลูกค้าเช่นนี้จะเป็นประโยชน์กับลูกค้ามาก แถมยังได้ความประทับใจกลับไปด้วย
นี่เป็นการประชาสัมพันธ์หน่วยงานได้ดีโดยไม่ต้องไปจ้างประชาสัมพันธ์ที่ไหนมาโปรโมทให้ และลงท้ายว่า “พนักงานสาวน้อยคนนี้ได้ปล้นใจเขาไปเรียบร้อยแล้ว”
มิน่า...คุณต่อถึงโพสต์ข้อความว่า KTB has robbed one customer’s